เงินติดล้อยื่นฟ้องศาล ให้‘ศรีสวัสดิ์’ปลดป้าย
เงินติดล้อเดินหน้าฟ้องยึดคำตัดสินศาลสั่งให้ปลดป้าย &#8220;ศรีสวัสดิ์&#8221;
3 ธ.ค. 2558

เงินติดล้อเดินหน้าฟ้องยึดคำตัดสินศาลสั่งให้ปลดป้าย “ศรีสวัสดิ์”
นายปิยะศักดิ์ อุกฤษฎ์นุกูล กรรมการผู้จัดการใหญ่ บริษัท เงินติดล้อ ผู้ให้บริการสินเชื่อจำนำทะเบียนรถและสินเชื่อไมโครไฟแนนซ์ภายใต้ยี่ห้อ “ศรีสวัสดิ์ เงินติดล้อ” เปิดเผยว่า บริษัทจะยืนคำร้องไปยังศาลชั้นต้นของศาลทรัพย์สินทางปัญญาและการค้าระหว่างประเทศกลาง เพื่อให้ศาลชั้นต้นบังคับตามคำพิพาทษาที่ได้ตัดสินให้จำเลยที่ 1 คือ บริษัท ศรีสวัสดิ์ พาวเวอร์ ต้องถอด ลบ ปลด ลบหรือทำลายบรรดากิจกรรม “ศรีสวัสดิ์” ออกทั้งหมด
ทั้งนี้ แม้ว่าทางศาลชั้นต้นจะมีคำพิพากษาออกมาตั้งแต่ปี 2555 แต่ปัจจุบันพบว่ายังมีการใช้คำว่า “ศรีสวัสดิ์” ในลักษณะที่คล้ายกันอยู่อีก และก็ไม่ได้เป็นของบริษัทเงินติดล้อด้วย แม้ว่าทางศาลชั้นต้นจะมีคำพิพากษาออกมาตั้งแต่ปี 2555 แล้วก็ตาม
“เรื่องนี้นับว่าสร้างความสับสนให้กับผู้บริโภคเป็นอย่างมาก ซึ่งลูกค้าบางรายก็คิดว่าเป็นบริษัทเดียวกัน อยู่ในเครือเดียวกัน ดังนั้น เราถึงต้องออกมาปกป้องผู้บริโภคและส่งเสริมให้ลูกค้าเข้ามาใช้สินเชื่อที่เป็นธรรม ถูกต้อง โปร่งใสกับลูกค้าทุกราย” นายปิยะศักดิ์ กล่าว